ai4bharat/Pralekha huggingface dataset:
संरक्षण मंत्रालय
सी व्हिजिल 21 हा किनारपट्टी संरक्षण सराव संपन्न
नवी दिल्ली, 14 जानेवारी 2021
'सी व्हिजिल 21' हा दोन दिवसीय किनारपट्टी संरक्षण सराव 12 आणि 13 जानेवारी 2021 रोजी आयोजित करण्यात आला होता. सी व्हिजिलच्या संकल्पनात्मक आणि भौगोलिक विस्तारामध्ये देशातील संपूर्ण किनारपट्टी आणि ईईझेडचा समावेश होता आणि शांतता ते युद्धाचा काळ दरम्यान उद्भवणाऱ्या आपत्कालीन परिस्थितींचा सराव करण्यात आला. याव्यतिरिक्त, किनारपट्टीवरील सुरक्षेचे उल्लंघन झाल्यास ते रोखण्यासंबंधी उपायांना देखील मान्यता देण्यात आली.
या सरावात संपूर्ण किनारपट्टी सुरक्षा यंत्रणा तैनात करणे आणि भारतीय नौदल  आणि तटरक्षक दल  च्या 110 हून अधिक तुकड्या सहभागी झाल्या होत्या. याव्यतिरिक्त, मोठ्या प्रमाणात सागरी पोलिस आणि सीमाशुल्क विभागाच्या तुकड्या देखील तैनात करण्यात आल्या. संपूर्ण किनारपट्टीवर भारतीय नौदल आणि तटरक्षक दलाच्या विमानांकडून पाळत ठेवण्यात आली होती. तसेच हेलिकॉप्टर्स देखील ऑफशोअर प्लॅटफॉर्मवर चालणाऱ्या विशेष मोहिमेला मदतीसाठी तैनात करण्यात आली होती.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 243
सामाजिक न्याय आणि सबलीकरण मंत्रालय
हजारो ज्येष्ठ नागरिकांना सहाय्य करत आहे, एल्डरलाइन टोल फ्री क्रमांक  – रतन लाल कटारिया
नवी दिल्ली, 16 जून 2021
सामाजिक न्याय आणि सक्षमीकरण राज्यमंत्री रतन लाल कटारिया म्हणाले की, ज्येष्ठ नागरिक आणि दिव्यांगजनांसाठी लसीकरणाची प्रक्रिया सोपी करण्यासाठी, सरकारने त्यांच्यासाठी `नियर होम`  लसीकरण केंद्रे सुरू करण्याची परवानगी दिली आहे. जागतिक ज्येष्ठ नागरिक अत्याचार विरोधी जागरुकता दिनानिमित्त आयोजित कार्यक्रमात ते संबोधित करीत होते.
कटारिया यांनी पुढे एल्डरलाइन प्रकल्पांतर्गत प्रमुख राज्यांमध्ये नुकत्याच राज्यांनुसार सुरू केलेल्या कॉल सेंटरच्या  यशावर प्रकाश टाकला. कोविड महामारीच्या काळात ही हेल्पलाइन विलक्षण कार्य करीत आहे. उदा. कसगंज जिल्ह्यात, ७० वर्षांच्या उपाशी, निराधार, ज्येष्ठ महिलेला या हेल्पलाइनच्या माध्यमातून वृद्धाश्रम उपलब्ध करून देण्यात आले. `एल्डरलाइन`ने ७० वर्षांच्या माजी सैनिकाला मदत केली, जे आपल्या घरी पोहोचण्यासाठी गेल्या दीड महिन्यापासून चांदौसी बस स्थानकात अडकून राहिले होते. `एल्डरलाइन` हे हजारे ज्येष्ठ नागरिकांना सहाय्य करीत आहे, मंत्र्यांनी सांगितले.M.Chopade/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
नवीन आणि नवीकरणीय ऊर्जा मंत्रालय
भारत आणि फ्रान्सची आंतरराष्ट्रीय सौर आघाडीच्या तिसऱ्या परिषदेसाठी अध्यक्ष आणि सह-अध्यक्ष म्हणून फेरनिवड
आंतरराष्ट्रीय सौर आघाडीच्या तिसऱ्या संमेलनासाठी 34 आयएसए सभासद मंत्र्यांची उपस्थिती होती. संमेलनात 53 सभासद देश आणि 5 स्वाक्षरी करणारे आणि संभाव्य सदस्य देशांचा सहभाग होता.
आंतरराष्ट्रीय सौर आघाडीचे अध्यक्ष आणि सह-अध्यक्ष म्हणून भारत आणि फ्रान्स यांची दोन वर्षाच्या कालावधीसाठी 14 ऑक्टोबर रोजी झालेल्या तिसऱ्या आभासी बैठकीत फेरनिवड झाली.
शाश्वत हवामान कृती आघाडीच्या माध्यमातून खासगी आणि सार्वजनिक कॉर्पोरेट क्षेत्रातील आयएसएच्या सहभागीतेसाठी आयएसए सचिवालयाच्या पुढाकारांना संमेलनात मान्यता दिली. भारतातील सार्वजनिक क्षेत्रातील दहा संस्थांनी संमेलनाला प्रत्येकी 1 दशलक्ष अमेरिकी डॉलर्स एवढा धनादेश सुपूर्द केला.
अध्यक्षपदावरुन बोलताना ऊर्जा, नवीन आणि अक्षय ऊर्जा मंत्री आर.के.सिंग यांनी हवामानबदला विरोधात सर्व सदस्य देशांनी एकत्र येऊन काम करण्याच्या निर्णयाची प्रशंसा केली. तिसऱ्या संमलेनात उष्णता आणि थंडी यासंदर्भातील सातव्या उपक्रमावर चर्चेस सुरुवात केल्याचे त्यांनी स्वागत केले. गेल्या पाच वर्षांत सौर ऊर्जेत वाढ झाली असून आता जगातील सर्वाधिक वेगाने विकसित होणारा ऊर्जा स्रोत आहे, असे सिंग म्हणाले. जागतिक ऊर्जेच्या 2.8% वाटा सौर ऊर्जेचा आहे आणि हे असेच सुरु राहिले तर 2030 पर्यंत जगाच्या मोठ्या भागात सौर ऊर्जा ऊर्जेचा सर्वात महत्त्वाचा स्रोत ठरेल.
आयएसएच्या आराखड्याच्या सहमतीनंतर प्रथमच, या क्षेत्रात कार्य करणारे देश आणि संस्थांसाठी पुरस्कार प्रदान करण्यात आले. आशिया पॅसिफिक क्षेत्रात जपानला आणि युरोप क्षेत्रात नेदरलँडला सर्वाधिक सौर ऊर्जा विस्तार केल्याबद्दल विश्वेश्वरैया पुरस्कार प्रदान करण्यात आला. 12,330 अमेरिकी डॉलर्स एवढ्या रक्कमेचा हा पुरस्कार आहे.
हरियाणाचे मुख्यमंत्री एम एल खट्टर यांनी कल्पना चावला यांच्या नावे पुरस्कार जाहीर केला. हा पुरस्कार सौर ऊर्जा क्षेत्रात कार्य करणाऱ्या आयआयटी दिल्लीचे डॉ भीम सिंग आणि दुबई वीज आणि जल प्राधीकरणाचे डॉ आयशा अल्नुयमी यांना प्रदान करण्यात आला.
आयएसएने दिलेला दिवाकर पुरस्कार, भारतीय रेल्वे व वाणिज्य व उद्योग मंत्री, पीयुष गोयल यांनी पेन्सिल्व्हानिया विद्यापीठातून प्राप्त केलेल्या 25,000 डॉलर्सच्या योगदानापैकी अपर्णा संस्था  आणि आरुषि सोसायटी यांना प्रदान केला.
आयएसएचे पहिले संमेलन 2 ते 5 ऑक्टोबर 2018 दरम्यान, ग्रेटर नोएडा येथे पार पडले होते. पंतप्रधान नरेंद्र मोदी आणि संयुक्त राष्ट्र सरचिटणीस अन्तोनिओ गुत्तरेस यांनी या संमेलनाचे उद्घाटन केले होते. दुसरेकफपाप संमेलन 30 ऑक्टोबर ते 1 नोव्हेंबर 2019 दरम्यान नवी दिल्ली येथे पार पडले होते. या संमेलनात 78 देशांचा सहभाग होता. तिसरे संमेलन सध्या 14 ते 16 ऑक्टोबर 2020 दरम्यान आभासी पद्धतीने होत आहे.
आयुष मंत्रालय
डिजिटल मंचाच्या माध्यमातून आंतरराष्ट्रीय योग दिन जगभरात साजरा होणार
"माय लाइफ - माय योगा" व्हिडिओ ब्लॉगिंग स्पर्धा जागतिक स्तरावर
नवी दिल्ली, 5 जून 2020
कोविड -19 मुळे देशातील सध्याच्या आपत्कालीन परिस्थितीच्या पार्श्वभूमीवर, यावर्षीचा "आंतरराष्ट्रीय योग दिन" आंतरराष्ट्रीय स्तरावर डिजिटल पद्धतीने साजरा होणार आहे. आयुष मंत्रालयाबरोबर आज आयोजित संयुक्त पत्रकार परिषदेत भारतीय सांस्कृतिक संबंध परिषदेचे  चे अध्यक्ष डॉ. विनय सहस्रबुद्धे यांनी ही माहिती दिली. यावर्षी, या कार्यक्रमाद्वारे व्यक्तींसाठी योगासनांची उपयुक्तता, जागतिक महामारीचा सामना करण्यासाठी प्रतिकारशक्ती निर्माण करण्यासाठी आणि या संकटाच्या काही महत्त्वपूर्ण बाबीच्या व्यवस्थापनासाठी समुदायाला बळकट करण्यावर भर दिला जाईल, असे डॉ सहस्रबुद्धे म्हणाले. संयुक्त पत्रकार परिषदेत आयुषचे सचिव वैद्य राजेश कोटेचा देखील उपस्थित होते.
कोविड 19 विषाणूचे उच्च संसर्ग स्वरूप लक्षात घेता, मोठ्या प्रमाणात एकत्र जमता येणार नाही. म्हणूनच, यावर्षी संपूर्ण कुटुंबाच्या सहभागाने लोकांना घरातच योगाभ्यास करायला मंत्रालय प्रोत्साहन देत आहे. पत्रकारांना संबोधित करताना डॉ सहस्रबुद्धे यांनी सांगितले की पंतप्रधान नरेंद्र मोदी यांनी सर्वांना “माय लाईफ - माय योगा ” व्हिडिओ ब्लॉगिंग स्पर्धेत सहभागी होण्याचे आवाहन केले आहे. ते म्हणाले की, या व्हिडिओ ब्लॉगिंग स्पर्धेच्या माध्यमातून आयुष मंत्रालय आणि आयसीसीआर योगाविषयी जागरूकता निर्माण करण्यासाठी आणि आयडीवाय 2020 मध्ये लोकांना सक्रिय सहभागी होण्यासाठी आणि तयारी करण्यासाठी प्रेरणा देण्यासाठी प्रयत्नशील आहे.
यावेळी आयुष मंत्रालयाचे सचिव वैद्य राजेश कोटेचा म्हणाले की, पंतप्रधानांनी स्पर्धेची घोषणा करून उत्सुकता निर्माण केली आहे आणि त्यात रुची देखील निर्माण केली आहे. आयुष मंत्रालयाला विश्वास आहे की, हा विश्वास महत्वपूर्ण सार्वजनिक आरोग्य लाभामध्ये रूपांतरित होईल कारण कोविड 19 महामारीच्या परिस्थितीतील अनेक बाबींच्या व्यवस्थापनात योगाचा सकारात्मक परिणाम आता चांगलाच स्वीकारला गेला आहे.
कोटेचा पुढे म्हणाले की, योगाच्या चिकित्सा आणि उपचारात्मक शक्तींविषयी आणि जीवनात योगासनामुळे होणाऱ्या परिवर्तनात्मक परिणामाबद्दल जागतिक स्तरावर जागरूकता वाढविण्यासाठी ही स्पर्धा प्रमुख योगदान देईल. ते म्हणाले की योग संस्था, योग स्टुडिओ, योग व्यावसायिक यासारख्या सर्व हितधारकांना प्रिंट आणि इलेक्ट्रॉनिक माध्यमांसह विविध मंचांवरून ब्लॉगिंग स्पर्धेबद्दल त्यांना जाणीव करून दिली जात आहे.
कोटेचा पुढे म्हणाले की, ब्लॉगिंग स्पर्धा MyGov.gov.in सारख्या विविध व्हिडिओ मंचांवर सुरु झाली असून 15 जून 2020 ला संपेल. त्यानंतर परीक्षक एकत्रितपणे निर्णय घेतील आणि विजेत्यांची नावे घोषित करतील. व्हिडिओ स्पर्धेसाठी प्रवेशिका तीन गटांमध्ये पाठवता येईल. तरुण , प्रौढ  आणि योग व्यावसायिक आणि त्याशिवाय पुरुष आणि महिला स्पर्धकांसाठी स्वतंत्र गट असेल. यामुळे एकूण सहा गट असतील. भारताच्या प्रथम, द्वितीय आणि तृतीय पुरस्कार प्राप्त व्यक्तींना प्रत्येक गटासाठी 1 लाख रुपये, 50,000 रुपये आणि 25,000 रुपये तर जागतिक स्तरावरील विजेत्यांना $ 2500, $ 1500 आणि $ 1000 पारितोषिक स्वरूपात मिळतील.
दिनेश के पटनायक, महासंचालक  आणि पी एन रणजित कुमार, संयुक्त सचिव  हे पत्रकार परिषदेत उपस्थित होते. माध्यमांना माहिती दिल्यानंतर पत्रकारांना रोग प्रतिकारशक्ती वाढवणारे किट देखील वाटण्यात आले.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246
कृषी मंत्रालय
केंद्रीय कृषिमंत्र्यांनी दूरदृश्य प्रणालीद्वारे आयसीआरआयईआर आणि एनएसईच्या संयुक्त परिषदेचे केले उद्घाटन
कृषी निर्यातीने 3.75 लाख कोटी रुपयांचा टप्पा गाठणे हे चांगले लक्षण -नरेंद्र सिंह तोमर
नवी दिल्ली, 6 जुलै 2022
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज ग्वाल्हेर येथून आंतरराष्ट्रीय वित्तीय संबंधाच्या संशोधनासाठीच्या भारतीय परिषदेचे अर्थात इंडियन कौन्सिल फॉर रिसर्च ऑन इंटरनॅशनल इकॉनॉमिक रिलेशन्स  आणि राष्ट्रीय शेअर बाजाराच्या  संयुक्त परिषदेचे दूरदृश्य प्रणालीद्वारे उद्घाटन केले. शेतकरी बंधू-भगिनींच्या अथक परिश्रमामुळे आणि सरकारच्या शेतकरीस्नेही धोरणांमुळे आज भारत सर्वाधिक कृषी उत्पादनांच्या बाबतीत जगातील पहिल्या दोन उत्पादक देशांमध्ये भक्कमपणे उभा आहे. भारतातील सेंद्रिय उत्पादनांना जगभरात मागणी आहे आणि कोरोना महामारीसारख्या प्रतिकूल परिस्थितीतही भारतातून कृषी निर्यातीने 3.75 लाख कोटी रुपयांचा टप्पा गाठणे हे चांगले लक्षण आहे असे तोमर म्हणाले. अशा परिस्थितीत, आपण आपल्या कृषी उत्पादनांची गुणवत्ता टिकवून ठेवली पाहिजे आणि जागतिक मानकांची पूर्तता होईल हे सुनिश्चित केले पाहिजे.
देशातील आघाडीची आर्थिक विषयक तज्ञ संस्था ICRIER आणि जगातील सर्वात मोठे शेअर बाजार, - NSE ने संयुक्तपणे "कृषी बाजाराचे अधिकार मिळवणे" या परिषदेचे आयोजन केले. भारत हा वैविध्यपूर्ण हवामान असलेला देश आहे. देशात 6,865 कोटी रुपये खर्च करून 10,000 शेतकरी उत्पादक संघटना  स्थापन करण्याचे काम सुरू झाले आहे. “FPOs मधे देशातील सुमारे 85 टक्के लहान शेतकरी आहेत. एफपीओच्या छत्राखाली, शेतकरी त्यांचे लागवडीचे क्षेत्र वाढवून नफा मिळवतात परिणामी उत्पादन जास्त होते, त्यांना उत्तम दर्जाचे बियाणे आणि खतेही मिळतात आणि त्यांना सोयीस्कर कर्ज मिळू शकते, या सर्वांमुळे शेतकऱ्यांचे एकूण उत्पन्न वाढेल आणि शेती सुधारेल, असे प्रमुख पाहुणे तोमर म्हणाले. शासनाने ठिकठिकाणी भाडेतत्वावर कृषी अवजार उपलब्ध करणाऱ्या केन्द्रांची व्यवस्था केली असून शेतकऱ्यांना कृषी अवजारांसाठी अनुदानही दिले जात आहे.
कृषी पायाभूत सुविधा निधीची  स्थापना एक लाख कोटी रुपये पेक्षा जास्त गुंतवणुकीसह करण्यात आली आहे. त्यापैकी आतापर्यंत 13,000 प्रकल्पांसाठी सुमारे 9.5 हजार कोटी रुपये मंजूर करण्यात आले आहेत, त्यामुळे शेतकऱ्यांना खूप फायदा होईल असे त्यांनी सांगितले.
शेतकऱ्यांना सेंद्रिय आणि नैसर्गिक शेतीचा अवलंब करण्याचे तोमर यांनी आवाहन केले आणि त्यांच्या गुणवत्तेचा ग्राहकांना फायदा झाला पाहिजे असे सांगितले.
केंद्र सरकार शेतीला पूरक तत्त्वावर आधारित पशुपालनाला प्रोत्साहन देण्यावरही भर देत आहे. सोबतच सरकारने ड्रोनच्या वापराला प्रोत्साहन देण्यासाठी धोरण जाहीर केले असून केंद्रीय कृषी आणि शेतकरी कल्याण मंत्रालयाने यासंदर्भात एक एसओपी जारी केल्याचे केंद्रीय कृषिमंत्र्यांनी सांगितले.
S.Kulkarni /V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
सांस्कृतिक मंत्रालय
आपला अभिमान, आपले राष्ट्रगीत उपक्रमाला विक्रमी प्रतिसाद
नवी दिल्ली, 14 ऑगस्ट 2021
स्वातंत्र्याचा अमृतमहोत्सव साजरा करण्यासाठी प्रत्येक भारतीय जोमाने आणि उत्साहाने तयारी करत आहे. राष्ट्रगीताचे गायन करून संपूर्ण देशाने आजादी का अमृतमहोत्सव मध्ये आपल्या उत्साही सहभागाचा नारा दिला आहे. भारतातील आणि जगभरातील 1.5 कोटीपेक्षा जास्त भारतीयांनी आपले व्हिडिओ रेकॉर्ड करून आणि अपलोड करून या विशेष प्रसंगी एका अभूतपूर्व विक्रमाची नोंद केली आहे.भारताची एकता, बळ आणि सद्भावना यांच्या वारशाचा हा सर्वात मोठा दाखला आहे. 25 जुलै रोजी पंतप्रधान नरेंद्र मोदी यांनी मन की बात मध्ये भारताच्या जनतेला एकत्र राष्ट्रगीत गाण्याचा नारा दिला होता. त्यांचा हा नारा एखाद्या मंत्राप्रमाणे भारताच्या जनतेच्या हृदयात आणि मनांमध्ये घुमत गेला आणि त्यांनी एकत्रितपणे इतिहास घडवला आहे आणि एका अजेय विक्रमाची नोंद केली आहे.
भारत सरकारच्या सांस्कृतिक मंत्रालयाने लोकांना 15 ऑगस्टपर्यंत राष्ट्रगीताचे गायन करता यावे आणि ते वेबसाईटवर अपलोड करता यावे म्हणून एक प्रोग्राम तयार केला. या आगळ्यावेगळ्या उपक्रमात देशाच्या सर्व भागातील, सर्व स्तरातील जनतेने उत्साहाने विक्रमी संख्येने सहभाग घेतला आहे. बालके, ज्येष्ठ नागरिक, युवक, महिला यापैकी कोणीही यामध्ये मागे राहिलेले नाही आणि त्यांनी आपला हा अभिमान दाखूवन दिला आहे. नामवंत कलाकार, प्रसिद्ध विद्वान, वरिष्ठ नेते, वरिष्ठ अधिकारी, शूर सैनिक, प्रसिद्ध खेळाडूंपासून शेतकरी, कामगार, दिव्यांग व्यक्ती असे सर्वच एकत्र आले आणि त्यांनी एका सुरात राष्ट्रगीताचे गायन केले. काश्मीरपासून कन्याकुमारी, अरुणाचल प्रदेशपासून कच्छपर्यंत सर्वत्र सर्व दिशांना एका सुरात ‘जन गण मन’ चा आवाज घुमत आहे.
भारताबाहेर राहणाऱ्या आपल्या देशबांधवांनी देखील यामध्ये तितक्याच उत्साहाने, आवडीने आणि प्रेमाने यात सहभाग घेतला आणि ते बाहेर असले तरी हृदयाने ते सदैव भारतात आहेत हे सिद्ध केले. हजारो मैल अंतरावर असताना एका कोपऱ्यात बसून जेव्हा भारतीयांनी राष्ट्रगीत गायले तेव्हा त्यांच्या आवाजातून 136 कोटी भारतीयांच्या अभिमान उचंबळून आला. प्रत्यक्षात केवळ 21 दिवसात 15 दशलक्ष प्रवेशिका प्राप्त झाल्या आणि त्यातून हेच दिसून आले की ज्यावेळी भारताचे नागरिक एखादी गोष्ट मनावर घेतात तेव्हा कोणतीही गोष्ट अशक्य नसते.
Jaydevi PS/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 258
वाणिज्य आणि उदयोग मंत्रालय
लाल फितीऐवजी लाल गालिचा घालणारा कारभार असावा या पंतप्रधानांच्या दृष्टिकोनाला साकार करण्यासाठी राष्ट्रीय एक खिडकी प्रणाली  सहाय्य करेल : पीयूष गोयल
मंत्र्यांनी हितसंबंधितांसह राष्ट्रीय एक खिडकी प्रणालीच्या कामकाजाचा घेतला आढावा
नवी दिल्ली, 5 डिसेंबर 2022
लाल फितीऐवजी लाल गालिचा घालणारा कारभार असावा या पंतप्रधानांच्या दृष्टिकोनाला साकार करण्यासाठी राष्ट्रीय एक खिडकी प्रणाली  सहाय्य करेल, असे केंद्रीय वाणिज्य आणि उद्योग मंत्री पीयूष गोयल यांनी आज सांगितले.
ते आज नवी दिल्लीत राष्ट्रीय एक खिडकी प्रणालीबाबत आढावा बैठकीनंतर घेतलेल्या पत्रकार परिषदेत बोलत होते. या बैठकीत 32 केंद्रीय मंत्रालये / विभाग, 36 राज्ये / केंद्रशासित प्रदेश आणि उद्योग संघटना  यांचा सहभाग होता. या बैठकीत, विशेषत: महत्वाच्या माहितीच्या एकाच वेळी नोंदीद्वारे माहिती संकलनाचर एकत्रीकरण यांसारख्या अनेक नवीन कल्पना विविध हितसंबंधीतांकडून मांडण्यात आल्या, असे मंत्र्यांनी सांगितले.
आजपर्यंत राष्ट्रीय एक खिडकी प्रणालीने केलेल्या उल्लेखनीय प्रगतीची गोयल यांनी प्रशंसा केली. सध्या सुरू असलेल्या बीटा चाचणी टप्प्यावर मोठ्या संख्येने भागधारकांनी राष्ट्रीय एक खिडकी प्रणालीचे लाभ घेतले आहेत, असे त्यांनी सांगितले.
राष्ट्रीय एक खिडकी प्रणालीकडे जवळपास 76000 अर्ज/विनंत्या प्राप्त झाल्या होत्या आणि राष्ट्रीय एक खिडकी प्रणालीच्या माध्यमातून सुमारे 48000 मंजूरी देण्यात आल्याचे त्यांनी अधोरेखित केले.
राष्ट्रीय एक खिडकी प्रणालीवर 27 केंद्रीय विभाग आणि 19 राज्ये समाविष्ट करण्यात आली आहेत, असे गोयल यांनी सांगितले. राष्ट्रीय भू बँक देखील राष्ट्रीय एक खिडकी प्रणालीमध्ये एकीकृत करण्यात आली आहे.या पोर्टलच्या माध्यमातून औद्योगिक जमीन खरेदी एका छताखाली करता येईल असे ते म्हणाले.
परवान्यांचे नूतनीकरण देखील राष्ट्रीय एक खिडकी प्रणाली अंतर्गत आणले जाणार असून त्याची सुरुवात वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग या 5 मंत्रालयांपासून होणार आहे, अशी माहिती गोयल यांनी दिली.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
रेल्वे मंत्रालय
भारतीय रेल्वे विभाग 12 मे 2020 पासून सुरु झालेल्या विशेष गाड्यांमधील विविध वर्गांसाठी मर्यादित प्रतीक्षा यादी जाहीर करणार
या विशेष गाड्यांमध्ये RAC अर्थात Reservaton Against Cancellation ची सुविधा देण्यात येणार नाही
येत्या 22 मे 2020 पासून धावणाऱ्या गाड्यांसाठी 15 मे 2020 पासून सुरु होत असलेल्या नोंदणी प्रक्रियेत हे बदल लागू करण्यात येणार आहेत
भारतीय रेल्वे विभागाच्या वतीने 12 मे 2020 पासून पुन्हा सुरु करण्यात आलेल्या विशेष गाड्यांमध्ये RAC म्हणजेच Reservaton Against Cancellation ची सुविधा देण्यात येणार नाही असा निर्णय रेल्वे विभागाने जाहीर केला आहे. त्याचबरोबर, या गाड्यांनी प्रवास करू इच्छिणाऱ्या नागरिकांसाठी उपलब्ध जागांची कमाल मर्यादा लक्षात घेऊनच प्रतीक्षा यादी तयार केली जाईल असे रेल्वे विभागाने ठरविले आहे. 1 AC वर्गासाठी जास्तीत जास्त 20 जागा, Exicutive Class साठी 20 जागा, 2AC वर्गासाठी 50 जागा, 3AC वर्गासाठी 100 जागा तसेच भविष्यात यापैकी ज्या गाड्यांमध्ये Chair Car डब्याची सुविधा उपलब्ध करून दिली जाईल त्यामध्ये AC Chair Car साठी 100 जागा आणि जर विशेष गाड्यांपैकी एखाद्या गाडीमध्ये Sleeper Class ची सुविधा उपलब्ध होऊ शकत असेल तर त्यासाठी जास्तीतजास्त 200 जागांची प्रतीक्षा यादी तयार करण्यात येईल.
रेल्वे विभागाने ज्या विशेष गाड्यांची सेवा 12 मे 2020 पासून सुरु केली आहे त्यांच्या आरक्षण तसेच परताव्याबाबत विभागाने खालील निर्णय घेतले आहेत.
- प्रतीक्षा यादीसंदर्भातील इतर सर्व नियम आहेत तसेच लागू होतील.
- तात्काळ तसेच अति महत्त्वाच्या व्यक्तींसाठीच्या तात्काळ कोट्याबाबत काही निर्णय झालेला नाही.
- ज्येष्ठ नागरिकांसाठी जागांचा राखीव कोटा, स्त्री प्रवाशांसाठी जागांचा राखीव कोटा आणि दिव्यांग जनांसाठी राखून ठेवण्यात आलेला जागांचा कोटा यांचे प्रमाण आतापर्यंत इतर गाड्यांसाठी लागू असलेल्या नियमांप्रमाणेच असेल.
- प्रवास सुरु होण्याच्या 24 तास आधी पर्यंत नोंदणी रद्द केल्यास तिकिटाच्या शुल्काच्या 50 % रकमेचा परतावा आणि प्रवास सुरु होण्याआधीच्या 24 तासांत नोंदणी रद्द केल्यास तिकिटाच्या शुल्काचा शून्य परतावा हे नियम रद्द ठेवण्यात आले असून या विशेष गाड्यांची तिकीट नोंदणी रद्द केल्यानंतर रेल्वेच्या तिकीट रद्द आणि परतावा नियम2015  नुसार शुल्क परतावा देण्यात येईल.
- ज्या विशेष गाड्या 22 मे 2020 पासून कार्यान्वित होणार आहेत आणि ज्यांच्या जागांची नोंदणी उद्या म्हणजे 15 मे 2020 पासून सुरु होणार आहे त्या गाड्यांच्या जागांच्या नोंदणीसाठी वरील नियम लागू होतील.
पंतप्रधान कार्यालय
चेन्नई बंदरावरील फ्लोट-ऑन-फ्लोट-ऑफ परिचालनाची पंतप्रधानांनी केली प्रशंसा
नवी दिल्ली, 28 मार्च 2023
पंतप्रधान नरेंद्र मोदी यांनी चेन्नई बंदरामधील फ्लोट-ऑन-फ्लोट-ऑफ परिचालनाची प्रशंसा केली आहे. एक जहाज दुसर्या देशात कशाप्रकारे नेण्यात आले हा एक विक्रम असून याकडे एक कामगिरी म्हणून पाहिले जात आहे.
केंद्रीय राज्यमंत्री शांतनू ठाकूर यांच्या ट्विटला प्रतिसाद देताना पंतप्रधानांनी ट्विट केले:
"आपली बंदरे आणि नौवहन क्षेत्रासाठी चांगली बातमी आहे."
R.Aghor/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या एकत्रित कोविड -१९ लसीकरणाची व्याप्ती 193.83 कोटीहून अधिक
12 ते 14 वयोगटासाठी 3.42 कोटी लसीच्या मात्रा देण्यात आल्या आहेत
भारतातील सध्या उपचार घेत असलेल्या रूग्णांची संख्या 21,177
गेल्या चोवीस तासांत, 4,041 नवीन रूग्णांची नोंद
रूग्ण बरे होण्याचा दर सध्याच्या घडीला 98.74 टक्के
सध्याच्या घडीला साप्ताहिक पॉझिटिव्हिटी दर 0.73 टक्के
आज सकाळी सात वाजता आलेल्या तात्पुरत्या अहवालानुसार, भारताच्या कोविड-19 लसीकरण मोहिमेची व्याप्ती आता 193.83 कोटी पर्यंत पोहचली आहे. 2,46,63,629 सत्रांमधून हे साध्य करण्यात आले आहे.
12 ते 14 वयोगटातील मुलामुलींसाठी कोविड- 19 लसीकरणाची मोहीम 16 मार्च 2022 रोजी सुरू करण्यात आली. आतापर्यंत 3.42 कोटी  पौगंडावस्थेतील मुलामुलींना कोविड-19 च्या लसीची पहिली मात्रा देण्यात आली आहे. त्याचप्रमाणे, 10 एप्रिल 2022 रोजी 18-39 या वयोगटातील नागरिकांसाठी खबरदारी म्हणून तिसरी मात्रा देणे सुरू करण्यात आले.
आज सकाळी 7 वाजता आलेल्या एकत्रित आकडेवारीच्या अहवालाचा तपशील खालील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,176
|
|
2nd Dose
|
|
1,00,42,015
|
|
Precaution Dose
|
|
52,68,465
|
|
FLWs
|
|
1st Dose
|
|
1,84,19,549
|
|
2nd Dose
|
|
1,75,87,615
|
|
Precaution Dose
|
|
88,41,461
|
|
Age Group 12-14 years
|
|
1st Dose
|
|
3,42,27,853
|
|
2nd Dose
|
|
1,71,57,137
|
|
Age Group 15-18 years
|
|
1st Dose
|
|
5,95,51,915
|
|
2nd Dose
|
|
4,60,19,813
|
|
Age Group 18-44 years
|
|
1st Dose
|
|
55,72,61,695
|
|
2nd Dose
|
|
49,10,62,169
|
|
Precaution Dose
|
|
9,75,368
|
|
Age Group 45-59 years
|
|
1st Dose
|
|
20,32,70,633
|
|
2nd Dose
|
|
19,10,81,619
|
|
Precaution Dose
|
|
14,71,297
|
|
Over 60 years
|
|
1st Dose
|
|
12,71,05,294
|
|
2nd Dose
|
|
11,91,93,349
|
|
Precaution Dose
|
|
1,94,27,942
|
|
Precaution Dose
|
|
3,59,84,533
|
|
Total
|
|
1,93,83,72,365
भारतात उपचार घेत असलेल्या रूग्णांची संख्या आता 21,177 इतकी असून अशा रूग्णांची संख्या एकूण देशातील पॉझिटिव्ह रूग्णांच्या 0.05 टक्के इतकी आहे.
परिणामस्वरूप, भारताचा कोविडचे रूग्ण बरे होण्याचा दर 98.74 टक्के इतका आहे. गेल्या 24 तासांत, 2,363 रूग्ण बरे झाले आहेत आणि कोरोना महासाथ सुरू झाल्यापासून रूग्ण बरे झालेल्यांची एकत्रित संख्या 4,26,22,757 इतकी आहे.
गेल्या 24 तासांत, 4,041 इतक्या नव्या रूग्णांची नोंद झाली आहे.
गेल्या 24 तासांत, एकूण 4,25,379 इतक्या कोविड-19 चाचण्या करण्यात आल्या आहेत. भारताने आतापर्यंत केलेल्या चाचण्यांची एकत्रित संख्या एकूण 85.17 
कोटी इतकी आहे.
देशातील साप्ताहिक पॉझिटिव्हिटी दर सध्याच्या घडीला 0.73 टक्के इतका असून दैनंदिन पॉझिटिव्हिटी दर 0.95 टक्के इतका आहे.
ग्रामीण विकास मंत्रालय
नागरिकांना भूमी- अभिलेख लवकरच त्यांच्याच भाषेत मिळणार- गिरीराज सिंह
केंद्रीय मंत्री गिरीराज सिंह यांनी केले अर्थसंकल्पात जाहीर केलेल्या जमीन प्रशासन सुधारणांवरील ई-पुस्तकाचे प्रकाशन
नवी दिल्ली : 14 मार्च 2022
लवकरच देशातील जनतेला त्यांचे भूमी- अभिलेख त्यांच्या भाषेत मिळणे शक्य होणार असल्याची घोषणा केंद्रीय ग्रामीण विकास आणि पंचायती राज मंत्री गिरीराज सिंह यांनी केली आहे. केंद्रीय ग्रामीण विकास मंत्रालयातील भूमी संसाधन विभागाची, एप्रिल 2022 पासून बहुभाषिक सॉफ्टवेअर सुरू करण्याची योजना आहे. त्यानंतर, भूमी अभिलेख 22 भाषांमध्ये उपलब्ध होतील. अर्थसंकल्पात जाहीर करण्यात आलेल्या जमीन प्रशासन सुधारणांवरील ''एम्पॉवरिंग सिटीझन्स -पॉवरिंग इंडिया'' या ई-पुस्तकाचे प्रकाशन केल्यानंतर ते बोलत होते.
देशात ULPIN  लागू झाल्यानंतर गरीबांचे हक्क कोणीही हिरावून घेऊ शकणार नाही,असे सिंह यांनी सांगितले. ULPIN-यूएलपीआयएनला PAN, आधार, भूमी -अभिलेख, न्यायालये आणि बँकिंग व्यवस्थेशी जोडल्यानंतर जमिनीसंदर्भातील भ्रष्टाचार आणि फसवणूक यापासून सुटका होईल. आतापर्यंत, 14 राज्यांमध्ये ULPIN ची अंमलबजावणी करण्यात आली आहे. राज्य सरकारांनी लोकांमध्ये जमीन सुधारणांबद्दल जागरुकता पसरवावी असे आवाहनही सिंह यांनी केले.
ई-पुस्तकातील आशय , यूएलपीआयएन, नॅशनल जेनेरिक डॉक्युमेंट रजिस्ट्रेशन सिस्टीम  आणि भूमी अभिलेखातील भाषिक अडथळे दूर करण्यासाठी बहुभाषिक भूमी-अभिलेखाशी संबंधित आहे . भूमी संसाधन विभागाने डिजिटल तंत्रज्ञानाचा अवलंब केल्यानंतर भूमी अभिलेख माहिती आणि व्यवस्थापनामध्ये पारदर्शकता आली आहे. फसवणूक आणि बेनामी मालमत्तेचे व्यवहार रोखण्यासाठी प्रत्येक भूखंडाला यूएलपीआयएन - भूखंड विशेष ओळख क्रमांक दिला जात आहे. भूमी अभिलेखांच्या अधिक डिजिटायझेशनमुळे नागरिक सक्षम होतील आणि पंतप्रधानांच्या संकल्पनेतील आत्मनिर्भर भारत होण्यासाठी गती मिळेल. शिवाय, अद्ययावत केलेल्या भूमी अभिलेखांमुळे नुकसानभरपाईसाठी लागणारा वेळ कमी होईल आणि भूसंपादनासाठी पुनर्वसन आणि पुनर्वसन लाभ बऱ्यापैकी मिळू शकेल. बहुभाषिक भूमी अभिलेख संबंधित व्यक्तींना प्रादेशिक आणि मातृभाषेतील माहिती मिळवणे सुकर करू शकेल.
S.Kane/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
कृषी मंत्रालय
ताडामाडावर चढणाऱ्या लोकांसाठी नारळ विकास मंडळाद्वारे कॉल सेंटरचे नियोजन
मुंबई, 12 मे 2023
‘फ्रेंड्स ऑफ कोकोनट ट्री  पाम क्लाइम्बर्स’ म्हणजेच ताडामाडावर चढणाऱ्या लोकांना ‘पाडल्या’ असे म्हणतात. नारळांच्या उंच झाडावर चढून फळे पाडण्याचं काम कुशलतेने करणाऱ्या लोकांसाठी नारळ विकास मंडळ कोची येथील मुख्यालयात कॉल सेंटर स्थापन करण्याची योजना आखली जात आहे. कॉल सेंटर FoCTs च्या कृती दलाद्वारे झाडांचे संरक्षण, काढणी आणि इतर लागवड प्रक्रियेत नारळ उत्पादकांच्या गरजा पूर्ण करेल.
ताडामाडावर चढणाऱ्या ‘ताडमाड स्नेहींना’ या क्षेत्राशी संबंधित फायदे मिळवण्यासाठी लवकरात लवकर कृती दलात सामील होण्याची विनंती करण्यात येत आहे. कॉल सेंटरद्वारे प्रत्येक ग्रामपंचायत स्तरावर नारळ क्षेत्रामध्ये विविध कामांसाठी FoCTs च्या कृती दलाचा सहभाग असेल.
अधिक माहितीसाठी कृपया कोचीच्या नारळ विकास मंडळाच्या प्रसिद्धी विभागाशी संपर्क साधावा.
ईमेल आयडी: cdbpub[at]gmail[dot]com, दूरध्वनी: 0484–2376265  /8848061240
S.Bedekar/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62